Държавен вестник, бр. 82, 2024 г., стр. 11

БРОЙ  82	
Д Ъ Р Ж А В Е Н  В Е С Т Н И К 	
СТР.  11   
ално заверено уведомление до дружеството, 
отправено най-късно в едномесечен срок от 
провеждане на общото събрание по чл. 265ч, 
което може да се изпрати и чрез електронна 
поща. Прекратяването на участието поражда 
действие от датата на преобразуване. Дяло­
вете на напусналия съдружник се поемат 
от останалите съдружници, предлагат се на 
трето лице или с тях се намалява капиталът. 
Акциите на напусналия акционер се поемат от 
дружеството и за тях се прилагат правилата 
за придобиване на собствени акции, освен 
чл. 187а, ал. 4.
(2) Напусналият съдружник или акционер 
има право на парично обезщетение, съответ­
но на стойността на дяловете или акциите, 
които е притежавал. Паричното обезщетение 
се изплаща в срока, предвиден в плана за 
преобразуване, но не по-късно от два месеца 
от датата на преобразуването. Ако предло­
женото в плана парично обезщетение не е 
адекватно и разумно, напусналият съдружник 
или акционер може да поиска допълнително 
обезщетение.
(3) Искът за парично обезщетение по ал. 2 
се предявява в тримесечен срок от датата 
на преобразуването пред окръжния съд по 
седалището на преобразуващото се друже­
ство. Ответник по иска е преобразуваното 
дружество, независимо дали има седалище 
в Република България.
(4) Преобразуването по този раздел не може 
да бъде обявено за недействително. Срещу 
решението за преобразуване на дружество 
със седалище в Република България не може 
да се предяви иск по чл. 74. Не може да се 
иска и обявяването за недействително по 
чл. 263п на преобразуваното дружество със 
седалище в Република България.
(5) Преобразуването може да бъде оспор­
вано по реда на чл. 263о, когато не са спазени 
изискванията на този раздел. Неадекватно 
парично обезщетение или несъответствие със 
закона на предоставената информация за тези 
обстоятелства не е основание за предявява­
не на иск за оспорване на преобразуването. 
Когато преобразуваното дружество е със 
седалище в Република България, искът се 
предявява най-късно до вписване на преоб­
разуването, а когато е със седалище в друга 
държава членка, искът се предявява най-късно 
до издаването на удостоверение по чл. 265ш. 
Предявяването на иска спира вписването 
на преобразуването, съответно издаването 
на удостоверение. Въз основа на влязлото 
в сила решение, с което се уважава искът, 
се отказва вписването на преобразуването, 
съответно издаването на удостоверението.
Защита на кредиторите
Чл. 265ю. (1) Кредитор на преобразува­
що се дружество със седалище в Република 
България, чието вземане е възникнало, но 
не е изискуемо към датата на съставяне на 
плана, който не е удовлетворен от предложе­
ните в плана за преобразуване обезпечения 
и мерки за защита на кредиторите, може 
в тримесечен срок от обявяване на плана 
да поиска изпълнение или обезпечение съ­
образно правата си. Ако искането не бъде 
удовлетворено, кредиторът има право на 
предпочтително удовлетворение от правата, 
принадлежали на неговия длъжник, както 
и да поиска от съда да допусне надлежно 
обезпечение на вземането чрез запор или 
възбрана. Съдът допуска обезпечението, ако 
кредиторът представи убедителни доказател­
ства, че поради преобразуването съществува 
риск за удовлетворяване на вземането му. 
Допуснатото обезпечение поражда действие 
от датата на преобразуване, като срокът по 
чл. 390, ал. 3 от Гражданския процесуален 
кодекс за предявяване на иска започва да 
тече от датата на преобразуване.
(2) Като обезпечение на непогасени пуб­
лични задължения и/или задължения в 
предполагаем размер, за които в хода на 
неприключило ревизионно производство 
са наложени предварителни обезпечителни 
мерки по чл. 121 от Данъчно-осигурител­
ния процесуален кодекс, преобразуващото 
се дружество предоставя парична гаранция 
по сметка на Националната агенция за 
приходите или безусловна и неотменяема 
банкова гаранция в полза на Националната 
агенция за приходите със срок на действие, 
не по-малък от една година. Обезпечението 
следва да покрива размера на непогасените 
публични задължения ведно с дължимите 
лихви до окончателното погасяване на глав­
ниците, както и предполагаемия размер на 
публичните задължения, за които са нало­
жени предварителни обезпечителни мерки. 
Обезпечението има срок на действие и след 
датата на преобразуване.
(3) Кредитор на преобразуващо се друже­
ство със седалище в Република България, 
чието вземане е възникнало преди публи­
куване на плана за преобразуване, може 
в двугодишен срок от преобразуването да 
предяви иск срещу преобразуваното друже­
ство пред окръжния съд по седалището на 
преобразуващото се дружество в Република 
България. Това не изключва упражняването 
на правата на кредитора пред съда в друга 
държава членка, на която спорът е подве­
домствен.
Участие на работниците и служителите
Чл. 265я. (1) Когато преобразуващото се 
дружество или преобразуваното дружество 
е със седалище в Република България, за 
участието на работниците и служителите се 
прилагат съответно чл. 12 – 15, чл. 16, ал. 1,